Ivan Ljatysjevskyi

Ivan Ljatysjevskyi (ukrainsk: Іван Лятишевський; født 17. oktober 1879 i Bohorodtsjany i kongedømmet Galicia og Lodomeria i Østerrike-Ungarn, død 27. november 1957) i Stanislaviv i Ukrainsk SSR i Sovjetunionen) var en ukrainsk gresk-katolsk hierark. Han var hjelpebiskop av det ukrainske katolske eparki av Ivano-Frankivsk og titulærbiskop av Adada fra 1929 til 1957.

Liv og virke

Bakgrunn
Han var sønn av Julian og Anna (née Halavay) Ljatysjevskyi og ble uteksaminert fra teologidtudiene ved Universitetet i Lviv og Universitetet i Wien. Deretter fortsatte han i Collegium Canisianum i Innsbruck og forsvarte doktorgradsavhandlingen i 1905.

Prest
Han ble ordinert til prest 20. oktober 1907 av biskop Hryhorij Khomysjyn for eparkiet Stanislaviv. Etter ordinasjonen tjenestegjorde han en kort tid i et menighetsarbeid, men var senere lærer og professor.

Biskop
Han ble utnevnt av Den hellige stol som hjelpebiskop i det ukrainske katolske eparki Stanislaviv den 24. november 1929. Han ble bispeviet den 26. januar 1930 i Stanislaviv. Den viktigste konsekratoren var metropoliterkebiskopen Andrej Sjeptytskyj, og de viktigste medkonsekratorene var biskop Hryhorij Khomysjyn og biskop Josaphat Kotsylovskyj.

Han ble arrestert av NKVD den 11. april 1945 sammen med andre ukrainske katolske biskoper, fordi det kommunistiske regimet avskaffet den gresk-katolske kirken. Biskopen ble dømt til 10 år i en arbeidsleir, fengslet i Kiev og i en arbeidsleir i Kasakhstan. Han ble løslatt i 1955.

Han døde i Stanislaviv 27. november 1957.

Episkopalgenealogi
Hans episkopalgenealogi er:

 Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
 Erkebiskop Hipacy (Ipatij) Pociej (Potij) (1541-1613) *1593
 Erkebiskop Josyf Veliamyn Rutski (1574-1637) *1613
 Erkebiskop Anastazy Antoni Seljava (Sielawa) (1583-1655) *1624
 Erkebiskop Gabriel (Havrylo) Kolenda (1606-1674) *1652
 Erkebiskop Kyprian Żochowski (Zhokhovskyj) (1635-1693) *1671
 Erkebiskop Lew Ślubičz Załęnski (1648-1708) *1678
 Erkebiskop Jurij Havryjil (Jerzy) Vynnyc’kyj (Winnicki) (1660-1713) *1700
 Erkebiskop Lev (Luka) Kiszka (Kyška) (1663-1728) *1711
 Erkebiskop György (Hennadiy) Bizánczy (Bizantsiy) (1657-1733) *1716
 Erkebiskop Ioan Inocențiu Klein (Micu) (1692-1768) *1730
 Biskop Mihály Emánuel Olsavszky (1697-1767) *1743
 Biskop Vasilije Božičković (Bosicskovich), (1719-1785) *1759
 Biskop Grigore Maior (1714-1785) *1773
 Biskop Ioan (Janos) Bob (Babb) (1739-1830) *1784
 Biskop Samuel Vulcan (1760-1839) *1807
 Biskop Ioan Lemeni (1780-1861) *1833
 Erkebiskop Spyrydon Lytvynovyč (Litwinowicz) (1810-1869) *1857
 Erkebiskop Josyf Sembratowicz (Sembratovyc) (1821-1900) *1865
 Erkebiskop Sylwester Sembratowicz (Sembratovyc) (1836-1898) *1879
 Erkebiskop Julian Kuiłovskyi (1826-1900) *1890
 Erkebiskop Andrij Aleksander Sjeptytskiy (1865-1944) *1899
 Biskop Ivan Ljatysjevskyi (1879-1957) *1930

Referanser

Polske katolske biskoper
Ukrainske katolske biskoper
Linjen Rohoza (gresk-katolsk)
Personer fra tidligere Bohorodtsjany rajon
Personer fra Ivano-Frankivsk rajon i Ivano-Frankivsk oblast